พระราชกฤษฎีกาเปลี่ยนแปลงเขตเทศบาลเมืองปราจีนบุรีจังหวัดปราจีนบุรี(ฉบับที่ ๓)พ.ศ. ๒๕๑๖ ภูมิพลอดุลยเดชป.ร.ให้ไว้ ณวันที่ ๒๘ พฤศจิกายน พ.ศ. ๒๕๑๖เป็นปีที่๒๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองปราจีนบุรีจังหวัดปราจีนบุรี เพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๖ แห่งธรรมนูญการปกครองราชอาณาจักรพุทธศักราช ๒๕๑๕ และมาตรา ๑๒ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาเปลี่ยนแปลงเขตเทศบาลเมืองปราจีนบุรี จังหวัดปราจีนบุรี (ฉบับที่ ๓)พ.ศ. ๒๕๑๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองปราจีนบุรีจังหวัดปราจีนบุรี ตามที่กำหนดไว้ในมาตรา ๓แห่งพระราชกฤษฎีกาเปลี่ยนแปลงเขตเทศบาลเมืองปราจีนบุรี จังหวัดปราจีนบุรี (ฉบับที่๒) พ.ศ. ๒๔๙๙ เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ซึ่งตั้งอยู่ริมทางหลวงแผ่นดินหมายเลข ๓๒๐ แยกเข้าจังหวัดปราจีนบุรีฟากเหนือ ตรง กม.ที่ ๑๖๕ เลียบตามทางหลวงแผ่นดินหมายเลข ๓๒๐ แยกเข้าจังหวัดปราจีนบุรีฟากเหนือไปทางทิศตะวันออกเฉียงใต้ ถึงหลักเขตที่ ๒ ซึ่งตั้งอยู่ริมทางแยกถนนทหารฟากเหนือจากหลักเขตที่ ๒เลียบตามริมถนนทหารฟากเหนือไปทางทิศตะวันออกถึงหลักเขตที่ ๓ ซึ่งตั้งอยู่ตรงประตูค่ายจักรพงษ์จากหลักเขตที่ ๓เป็นเส้นตรงจากประตูค่ายจักรพงษ์เลียบตามริมถนนสฤษฎ์ยุทธศิลป์ฟากตะวันออกไปทางทิศใต้ ถึงหลักเขตที่ ๔ซึ่งตั้งอยู่ริมทางไปตลาดหลวงฟากเหนือจากหลักเขตที่ ๔เลียบตามริมทางไปตลาดหลวงฟากเหนือไปทางทิศตะวันออก ถึงหลักเขตที่ ๕ ซึ่งตั้งอยู่ห่างจากหลักเขตที่๔ ตามแนวถนน ระยะ ๓๒๕ เมตรด้านตะวันออก จากหลักเขตที่ ๕ เป็นเส้นตรงไปทางทิศตะวันออกเฉียงใต้ขนานกับถนนสฤษฎ์ยุทธศิลป์ ระยะห่าง ๒๘๘ เมตร ผ่านแม่น้ำบางปะกง ถึงหลักเขตที่ ๖ซึ่งตั้งอยู่ห่างจากริมแม่น้ำบางปะกงฝั่งใต้ ระยะ ๖๐๐ เมตรด้านใต้ จากหลักเขตที่ ๖ เป็นเส้นตรงไปทางทิศตะวันตก ถึงหลักเขตที่๗ ซึ่งตั้งอยู่ห่างจากเชิงสะพานปราจีนบุรีด้านใต้ ตามแนวเส้นตรงของทางหลวงแผ่นดินหมายเลข๓๒๐ แยกเข้าจังหวัดปราจีนบุรี ระยะ ๖๐๐ เมตรจากหลักเขตที่ ๗ เป็นเส้นตรงไปทางทิศตะวันตกเฉียงเหนือ ผ่านทางหลวงแผ่นดินหมายเลข๓๑๙ พนมสารคาม - ปราจีนบุรี ตรง กม. ที่ ๑๕๒ ถึงหลักเขตที่ ๘ ซึ่งตั้งอยู่ห่างจากกึ่งกลางทางหลวงแผ่นดินหมายเลข๓๑๙ พนมสารคาม - ปราจีนบุรี ระยะ ๗๘๐ เมตรด้านตะวันตก จากหลักเขตที่ ๘เป็นเส้นตรงไปทางทิศเหนือผ่านแม่น้ำบางปะกง ถึงหลักเขตที่ ๙ซึ่งตั้งอยู่ห่างจากริมแม่น้ำบางปะกงฝั่งเหนือ ตามแนวเส้นตั้งฉาก ระยะ ๔๘๐ เมตรจากหลักเขตที่ ๙ เป็นเส้นตรงไปทางทิศตะวันออกเฉียงใต้ ระยะ๒,๐๘๐ เมตร ถึงหลักเขตที่ ๑๐ ซึ่งตั้งอยู่ห่างจากทางหลวงแผ่นดินหมายเลข ๓๒๐แยกเข้าจังหวัดปราจีนบุรี ตามแนวเส้นตั้งฉาก ระยะ ๕๐๐ เมตรจากหลักเขตที่ ๑๐ เป็นเส้นตรงไปทางทิศเหนือบรรจบกับหลักเขตที่๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้ เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการสัญญา ธรรมศักดิ์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองปราจีนบุรี จังหวัดปราจีนบุรี(ฉบับที่ ๓) พ.ศ. ๒๕๑๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากท้องที่นอกเขตเทศบาลเมืองปราจีนบุรีจังหวัดปราจีนบุรี ได้เจริญขึ้นและมีชุมนุมชนอยู่หนาแน่น สมควรขยายเขตเทศบาลเมืองปราจีนบุรีจังหวัดปราจีนบุรี เพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ขึ้นปิติวรรณ/ปรับปรุง๑๒ มีนาคม ๒๕๖๓อรญา/ตรวจ๑ เมษายน ๒๕๖๓[๑] ราชกิจจานุเบกษา เล่ม ๙๐/ตอนที่ ๑๕๙/ฉบับพิเศษ หน้า ๒๐/๗ ธันวาคม๒๕๑๖